**หัวข้อโครงงาน** การออกแบบอินโฟกราฟิก เรื่อง ควันแห่งความตาย

**ผู้ศึกษา** ปณวัฒน์ ตรีเมฆ

**ปริญญา** วท.บ. (เทคโนโลยีมัติมีเดียและแอนิเมชัน)

**ที่ปรึกษา** อาจารย์นฤมล อินทิรักษ์

**หน่วยงาน** คณะเทคโนโลยีสารสนเทศ มหาวิทยาลัยราชภัฏมหาสารคาม

**ปี พ.ศ.** 2558

**บทคัดย่อ**

 การศึกษาโครงงานครั้งนี้ มีวัตถุประสงค์ดังนี้ 1) เพื่อออกแบบสื่ออินโฟกราฟิก เรื่องควันแห่งความตาย 2) เพื่อประเมินคุณภาพ อินโฟกราฟิก เรื่อง ควันแห่งความตาย กลุ่มเป้าหมายคือ ผู้เชี่ยวชาญ จำนวน 3 คน 3) เพื่อประเมินความพึงพอใจ จากนักศึกษาสาขาเทคโนโลยีมัลติมีเดียและแอนิเมชันเครื่องมือที่ใช้ในการศึกษา คือ 1) อินโฟกราฟิก เรื่องควันแห่งความตาย 2) แบบประเมินคุณภาพ
อินโฟกราฟิก เรื่อง ควันแห่งความตาย 3) แบบประเมินความพึงพอใจอินโฟกราฟิก เรื่อง ควันแห่งความตาย

 ผลการศึกษาพบว่า 1) ได้อินโฟกราฟิก เรื่อง ควันแห่งความตาย มีความยาว 4.08 นาที โดยมีเนื้อหาเกี่ยวจากปัญหาของบุหรี่หรือยาเสพติดเริ่มร้ายแรงขึ้นเรื่อยๆ เพราะสารพิษต่างๆที่อยู่ในบุหรี่ ต่างทำให้เกิดโรคร้ายแรงได้มากมาย 2) ผลจากการประเมินคุณภาพอินโฟกราฟิก เรื่อง ควันแห่งความตายพบว่า ในภาพรวมอยู่ในระดับมากที่สุด (x̅=4.62, S.D.=0.50) 3) ผลจากการประเมินความพึงพอใจ
อินโฟกราฟิก เรื่อง ควันแห่งความตายพบว่า ในภาพรวมพบว่าอยู่ในระดับมาก (x̅= 4.35 , S.D. = 0.65)